Shop By Vehicle - 4Runner - 2010+ 4Runner - Wheels, Lug Nuts, Spacers - Lug Nuts & Lug Locks
Wheeler's Off-Road - Lug Nuts & Lug Locks
Browse Lug Nuts & Lug Locks Products
Item #: GOR 21138ET or GOR 21138ETBC Jong man skuldig aan moord op polisiemanpa | Maroela Media
Jong man skuldig aan moord op polisiemanpa
ŉ 22-jarige man is skuldig bevind aan die moord op ao. Petrus Johannes Burger Holz (49), ŉ polisieman en pa van twee.
Adriaan Hendricks is Maandag in die Wes-Kaapse hooggeregshof skuldig bevind aan die moord op Holz op 29 Julie 2015. Holz het vroegoggend op die N2 tussen Somerset-Wes en Khayelitsha gery en was op pad kantoor toe. Hy het vir die Valke se afdeling vir kommersiële ondersoeke gewerk.
Holz het glo oor klippe in die pad gery waarna twee van sy motorbande gebars het. Hy het stilgehou en onmiddellik hulp ontbied. Hy is egter binne die volgende tien minute vermoor. Die hof het bevind dat Hendricks met opset die klippe in die pad geplaas het.
Regter Robert Henney het gesê Hendricks het “brute krag” gebruik om ŉ mes 4 cm in Holz se been in te dwing en dat hy ŉ aar raakgesteek het.
Hendricks is skuldig bevind op aanklag van moord, twee aanklagte van kwaadwillige saakbeskadiging, poging tot roof met verswarende omstandighede en roof met verswarende omstandighede. Holz se selfoon en navigasietoestel is gesteel.
Twee weke voor die moord op Holz is nog ŉ motoris op dieselfde pad aangeval. Jacques Loots het op 17 Julie oor klippe in die pad gery en sy motor se een band het gebars. Hendricks het op Loots se motor toegesak en ŉ mes uitgepluk. Loots kon egter daarin slaag om weg te kom. Sy selfoon is ook gesteel.
Regter Henney het gesê Loots het Hendricks as die verdagte geïdentifiseer. Hy het gesê dit was te veel van ŉ toeval dat dieselfde modus operandi in albei aanvalle gebruik is, albei slagoffers met ŉ mes gesteek is en albei se selfone gesteel is.
Holz word oorleef deur sy vrou en twee kinders, ŉ volwasse seun en ŉ tienerdogter. Sy vrou, Rene, en dogter Michaela was in die hof toe Hendricks skuldig bevind is. Hulle wou egter nie met die media praat nie. Hendricks het geen emosie getoon tydens sy skuldigbevinding nie en het kort-kort na die slagoffer se familie gekyk.
Skote klap ná wilde jaagtog in Pta
Seun wat glo ma vermoor kry borgtog
Innige simpatie en medelye met Mev. Holz en gesin.
Barbaars! Sy arme vrou en kinders, dis siek! Sterkte vir sy familie, nog n lewe sinneloos gesteel.
Alles goed en wel….net jammer dit bring nie my Ouboet terug nie
Reinette · 3 jaar gelede
Ons innige meegevoel, Helena.
Sterkte Helena !!!
Bid vir julle in hierdie moeilike tyd.